open-index/open-wikipedia-markdown huggingface dataset:
בלילה (שיר של יצחק קלפטר ויעל לוי)

**בַּלַּיְלָה** הוא שיר בביצוע הזמרים הישראלים יצחק קלפטר ויעל לוי. יורם טהרלב כתב את השיר, ויצחק קלפטר הלחין אותו. השיר התמודד בפסטיבל הזמר והפזמון תש"ם (1980) והגיע למקום החמישי בתחרות.

## על השיר
"בלילה" השתתף בפסטיבל הזמר והפזמון תש"ם (1980), שנערך ב־29 במרץ 1980. השיר מסמן את תחילת קריירת הסולו של יצחק קלפטר. קלפטר ויעל לוי כבר שיתפו פעולה קודם לכן במופע "שיחות סלון" של יהונתן גפן, וקלפטר גם הלחין (לאחר הפסטיבל) כמה שירים באלבום הבכורה של לוי.

מחבר השיר, יורם טהרלב, בחן בשיר את נקודת המבט של ילדים, ששונה לדבריו מזו של מבוגרים: 

## יחס הביקורת
אמיר שוורץ מ־ynet מנה את השיר בין עשרת השירים הגדולים של יצחק קלפטר, וכתב על הדואט של קלפטר ולוי: 

## מצעדי פזמונים
השיר הוצג ב"פינה לשיפוטכם" של "מקום בצמרת", מצעד הפזמונים השבועי של רשת ג', ב־1 באפריל 1980 והגיע בשיאו למקום השלישי ב־25 ביוני 1980. הוא יצא מהמצעד ב־13 באוגוסט 1980 בתום 16 שבועות צעידה.

### מיקומי שיא

## גרסאות נוספות
ב־2022 חידשו את השיר גיל בר הדס ואחותו רוני בר הדס במסגרת "יעלה ויבוא" – פרויקט המחווה לשירי טהרלב.

## קישורים חיצוניים

## הערות שוליים

קטגוריה:שירי יצחק קלפטר
קטגוריה:שירי יעל לוי
קטגוריה:שירי פסטיבל הזמר והפזמון
קטגוריה:שירים בעברית
קטגוריה:שירים שנכתבו על ידי יורם טהרלב
קטגוריה:שירים שהולחנו על ידי יצחק קלפטר
קטגוריה:שירים על לילות
מידי (להקה)

**מִידִי** (בצ'כית: **MYDY**, מילולית: "סבונים") היא להקה צ'כית מהעיר פראג, שהוקמה בשנת 2012. שמה המקורי היה **מִידִי רֶייבִּיקֵאד** (**Mydy Rabycad**, "סבוני רייביקאד"), עד לשנת 2019, אז קוצר לשם הנוכחי. סגנונה המוזיקלי הוא שילוב של אלקטרו סווינג וסוגים אחרים של מוזיקה אלקטרונית, והלהקה מכנה אותו "גלאמטרוני" (glamtronic). עוד תיארו את הסגנון המוזיקלי של הלהקה כ"אלקטרופופ כיפי וקליט – ועדיין מתוחכם ואינטליגנטי – הכולל אזכורים לסגנונות רטרו שונים".

על פי הלהקה, הסגנון הגלאמטרוני שלה משלב את שני האלמנטים העיקריים המייחדים אותה. האחד הוא "גלאם" – הפאר והנראות של להקות גלאם רוק משנות ה-80, כפי שמתגלם למשל בסרט ולווט גולדמיין , והשני הוא תמהיל של מוזיקה אלקטרונית עכשווית.

## היסטוריה
הלהקה הוקמה בקיץ 2012. בתחילת דרכה, מיקולאש פייכה (סקסופון, איווי, סינתיסייזר) פנה לנרו סקראץ' (סינתיסייזר) ויאן דראבק (גיטרה בס, סינתיסייזר) בהצעה לשיתוף פעולה בפרויקט מוזיקלי חדש, וגם הזמינו את חברתם הזמרת והשחקנית ז'ופייה דשבויאנובה (שירה) להצטרף. בכך נוצרה הרביעייה שהייתה בסיס הלהקה, ולאחר שנה נוספו אליה כאורחים קבועים תומאש קונופקה (תופים, הפקה) ואונדריי סלנסקי (גיטרה), אשר הותירו השפעה משמעותית על צליליה של הלהקה הן באולפן והן בהופעותיה החיות.

נקודת המפנה בקריירה של הלהקה חלה עם הגעתו של המנהל פטר בלאז'ק, אשר הודות לו היא נהייתה מקצועית יותר וקיימו יותר הופעות גדולות.

על פי ז'ופייה דשבויאנובה, חברי הלהקה חברו לראשונה לכאורה במחנה מוזיקה. עם זאת, חברי הלהקה הכירו אחד את השני עוד קודם לכן. נרו סקראץ' הוא בן דודו של הבסיסט יאן דראבק, אשר הוא היה חברו ללימודים של מיקולאש פייכה מבית הספר היסודי ובאוניברסיטה. חלק מחברי הלהקה גם הופיעו יחד בעברם בלהקות אחדות. תומאש קונופקה היה המורה לתופים של נרו, והודות לו נודע למנהל פטר בלאז'ק על הלהקה. כפי הנראה אונדריי סלנסקי הצטרף ללהקה לפני הקלטת האלבום *Glamtronic*. בשנת 2020 תומאש קונופקה עזב את הלהקה.

## סגנון מוזיקלי
אלבום הבכורה של הלהקה, *Let Your Body Move*, היה בעיקרו בסגנון אלקטרו סווינג קלאסי. לעומתו, האלבום *Glamtronic* התאפיין בגישה רחבה וסגנונית יותר, והסינגל "Just Dance" שיצא בעקבותיו "...ממשיך בדיוק איפה שהאלבום האחרון *Glamtronic* נגמר, ומראה לאן מכוונים צעדיה הבאים של הלהקה".

## דיסקוגרפיה
### אלבומי אולפן
* 2013: *Let Your Body Move*
* 2015: *Glamtronic*
* 2017: **
* 2018: *Live at Colours of Ostrava*
* 2019: *Numbers*

### סינגלים
* 2016: "Just Dance"

## קישורים חיצוניים
* 

## הערות שוליים

קטגוריה:להקות צ'כיות
קטגוריה:להקות שהוקמו בשנת 2012
התקפת פרינסטון

**התקפת פרינסטון** היא אסטרטגיית כדורסל התקפית ששמה דגש על תנועה מתמדת, חיתוכים, לחיצות על הכדור ומחוצה לו ועבודת צוות ממושמעת. ההתקפה הומצאה באוניברסיטת פרינסטון על ידי פיט קאריל, אם כי ניתן לייחס את זה גם לפרנקלין "קפי" קאפון, שאימן את פרינסטון בסוף שנות ה-30, וברנרד "רד" סרצ'ק, שאימן ב-ישיבה יוניברסיטי בין השנים 1938–1977.

## שימוש בפרינסטון
ההתקפה מיועדת להתקפה של חמישה שחקנים, שכל שחקן יודע למסור, לזרוק ולכדרר ברמה גבוהה. השחקנים על המגרש ינסו לעשות בידוד ואי התאמה באמצעות כישורים אלה. העמדות הופכות פחות חשובות ובהתקפה אין רכז, קלע, סמול פורוורד או פאוור פורוורד. עם זאת, ישנם כללים מסוימים ששחקנים המשתתפים בהתקפה זו צפויים לפעול לפיהם.

ההתקפה מתחילה בדרך כלל עם ארבעה שחקנים מחוץ לקשת שלוש הנקודות ועם שחקן אחד במרכז אמצע השלשה. הכדור נע בתנועה מתמדת באמצעות מסירה עד ששחקן חותך לעבר שטח ריק מתחת לסל ומסביבו, ומעביר את הכדור לקליעה. שחקן הפוסט הוא שחקן חשוב מאוד בהתקפה.

סימן ההיכר של ההתקפה הוא מסירת הרכז, כאשר שחקן בעמדת החצי פינה חותך במהירות לכיוון הסל, מקבל מסירה מהרכז ואמור למצוא את עצמו פנוי מתחת לסל. לחלופין, כאשר הקבוצה בהגנה מנסה לחסום את הצבע כדי למנוע חיתוכים בקו האחורי, ההתקפה משתמשת בזריקה ל-3 נקודות. כל חמשת השחקנים בהתקפה - כולל הרכז - צריכים להיות עם אחוזים טובים לשלוש נקודות ולא לאפשר לשחקני ההתקפה להישאר ללא שמירה.

ההתקפה לרוב מתפתחת לאט מאוד, מסתמכת על מספר מסירות גבוה, והיא משמשת לעיתים קרובות בכדורסל מכללות על ידי קבוצות המתמודדות מול יריבות עם כישרון אתלטי מעולה על מנת לשמור על משחק עם מספר נקודות נמוך כתוצאה מכך, הובילה אוניברסיטת פרינסטון את הליגה בספיגת הנקודות הנמוכה ביותר 19 פעמים.

### מכללות
במהלך כהונתו של פיט קאריל כמאמן ראשי של פרינסטון רשם מאזן שיא של 514 ניצחונות לעומת 261 הפסדים, אחוז ניצחון של 65.8%. קבוצתו זכתה ב-13 אליפויות ליגת הקיסוס במהלך 29 שנות כהונתו, וקיבלו 11 הצעות לטורניר NCAA. פרינסטון זכתה בתואר ה-NIT ב-1975. הניצחון הגדול ביותר של קאריל היה ניצחון 43 - 41 על אוניברסיטת UCLA אלופת ה-NCAA ב-1995. הניצחון האריך את פרישתו של המאמן קאריל במשחק אחד והוא מדורג ראשון בהופעות ב-NCAA בכל הזמנים. מאמן פרינסטון לשעבר סידני ג'ונסון וקודמיו ביל קארמודי, ג'ון תומפסון השלישי וג'ו סקוט השתמשו כולם בהתקפה של פרינסטון.

### nba
גם קליבלנד קאבלירס, לוס אנג'לס לייקרס, ניו אורלינס הורנטס, ניו ג'רזי נטס וושינגטון וויזארדס הריצו גרסאות להתקפה של פרינסטון. ריק אדלמן הציג גרסה שונה של התקפת פרינסטון של קאריל ליוסטון רוקטס במהלך עונת 2007–2008 . המאמן אלווין ג'נטרי יישם גם גרסה שונה משלו שמציגה קווי דמיון להתקפת משולש. במהלך עונת 13–2012 של פיניקס סאנס. אדי ג'ורדן יישם את התקפת פרינסטון כמאמן של וושינגטון וויזארדס מ-2003 עד 2008 ושל פילדלפיה 76'ס מ-2009 עד 2010.

## ראו גם
* אוניברסיטת פרינסטון
* דייוויד בלאט
## הערות שוליים

קטגוריה:מושגים בכדורסל
אריק וינשטיין

**אריק רוס ויינשטיין** (נולד ב-25 באוקטובר 1965) הוא מנהל קרן גידור אמריקאי ומנחה פודקאסט אמריקאי-יהודי. יש לו דוקטורט בפיזיקה מתמטית מאוניברסיטת הרווארד.

## ביוגרפיה
ויינשטיין נולד ב-26 בינואר 1965 בעיר לוס אנג'לס אשר במדינת קליפורניה. לויינשטיין היה עניין רב במתמטיקה ובפיזיקה תאורטית עוד מגיל צעיר. בצעירותו ויינשטיין למד באוניברסיטת פנסילבניה, שם הוא קיבל תואר ראשון במתמטיקה, וב-1992 קיבלט דוקטורט בפיזיקה מתמטית מאוניברסיטת הרווארד.

וינשטיין החליט לבסוף לעזוב את האקדמיה לאחר שעבד בין היתר במכון הטכנולוגי של מסצ'וסטס ובאוניברסיטה העברית בירושלים.

משנת 2005 הוא עובד עבור קרן הגידור הקליפורנית ת'יל קפיטל, שם הוא משמש כמנכ"ל.

וינשטיין תרם תרומה משמעותית לתחום המתמטיקה ועבודותיו פורסמו לאורך השנים בכתבי עת מדעיים נחשבים שונים.

וינשטיין הוא המנחה של פודקאסט בשם "הפורטל" בו הוא חוקר מגוון רחב של נושאים, כולל מתמטיקה, פיזיקה, כלכלה וסוגיות חברתיות שונות.

## קישורים חיצוניים

* 

## הערות שוליים

קטגוריה:בוגרי אוניברסיטת פנסילבניה
קטגוריה:בעלי תואר דוקטור מאוניברסיטת הרווארד
קטגוריה:סגל המכון הטכנולוגי של מסצ'וסטס
קטגוריה:משקיעי הון סיכון אמריקאים
קטגוריה:מגישי פודקאסטים אמריקאים
קטגוריה:אמריקאים שנולדו ב-1965
ארי שפיר

**ארי דייוויד שפיר** (**Ari David Shaffir;** נולד ב-12 בפברואר 1974) הוא קומיקאי, סטנדאפיסט, שחקן, מנחה פודקאסט, כותב ומפיק אמריקאי-יהודי.

## ביוגרפיה
ארי שפיר נולד בעיר ניו יורק שבארצות הברית למשפחה יהודית דתית. אביו היה ניצול שואה מרומניה. כשהיה בן 9 עברה משפחתו לרוקוויל, מרילנד. לאחר סיום התיכון למד שנתיים בישיבה בירושלים וחזר ללמוד באוניברסיטת מרילנד, שם סיים תואר ראשון בספרות אנגלית.

## קריירה
לאחר הלימודים, שפיר עבר ללוס אנג'לס ושם החל את הקריירה שלו כקומיקאי. את דרכו הוא התחיל במוקד הטלפונים של מועדון The Comedy Store, והחל לקבל שם תפקידים קטנים, עד שמשך את עינה של בעלת המקום, מיצי שור (**Mitzi** Shore) והחל להופיע במועדון בקביעות.

שפיר נודע במיוחד בזכות עבודתו כסטנדאפיסט. לאורך השנים שפיר הופיע במועדוני סטנדאפ ופסטיבלים שונים, וזכה להכרה בסגנונו הייחודי. לאורך השנים שפיר הוציא ספיישלים קומיים.

שפיר הוא גם המפיק והמנחה של הפודקאסט "Skeptic Tank" שם עסק בשיחות ארוכות עם אורחים במגוון רחב של נושאים. שפיר גם לוקח חלק בהנחיה של הפודקאסט "Punch Drunk Sports" יחד עם ג'ייסון ת'יבאולט וסם טריפולי, והוא גם נוהג להתארח באופן תדיר בפודקאסט The Joe Rogan Experience ואף היה האורח הראשון של פודקאסט זה.

בעבר שפיר גם יצר, הנחה והפיק את סדרת הטלוויזיה "This is Not Happening" בה התארחו קומיקאים שסיפרו על סיפורים אמיתיים שהם חוו.
ממוזער|ארי שפיר בתחילת דרכו (2013)

## פילמוגרפיה

### קולנוע
* 2004 - The Fax
* 2005 - Reeling in Reality
* 2007 - Pauly Shore's Natural Born Komics
* 2013 - inAPPropriate Comedy
* 2016 - השכנים של ג'ונס

### תוכניות טלוויזיה
* 2005 -  (שלושה פרקים)
* 2012 - West Side Stories (סרט טלוויזיה)
* 2013–2017 - This Is Not Happening
* 2016 - 

### רשימת הספיישלים (סטנדאפ)
* 2012 - Revenge for the Holocaust
* 2013 - Passive Aggressive
* 2015 - Paid Regular
* 2017 - Double Negative
* 2022 - Jew

## חיים פרטיים
ככל הידוע ארי אינו בזוגיות ואין לו ילדים. בעבר הייתה לו מערכת יחסים, בת שבע שנים, עם .

## קישורים חיצוניים

* 

## הערות שוליים

קטגוריה:אמריקאים ילידי מדינת ניו יורק
קטגוריה:ניו יורק: אישים
קטגוריה:בוגרי אוניברסיטת מרילנד
קטגוריה:סופרים יהודים אמריקאים
קטגוריה:תסריטאים יהודים אמריקאים
קטגוריה:קומיקאים יהודים אמריקאים
קטגוריה:יוצאים בשאלה
קטגוריה:סטנדאפיסטים אמריקאים
קטגוריה:מגישי פודקאסטים אמריקאים
קטגוריה:אמריקאים ממוצא יהודי-רומני
קטגוריה:אמריקאים שנולדו ב-1974
__noTOC__
אנדראה ויליונה

**אנדראה ויליונה** (באיטלקית: **Andrea Viglione**; 24 באוגוסט 1914 – 28 באפריל 1992) היה גנרל איטלקי שימש כמפקד כוחות היבשה האיטלקיים בין השנים 1973–1975, וכראש מטה ההגנה (מקביל לרמטכ"ל) בין השנים 1975–1978.

## ביוגרפיה
ויליונה נולד בטורינו ב-24 באוגוסט 1914. בנובמבר 1934 הוא התגייס לצבא המלכותי האיטלקי. בדצמבר 1935 הוא הועלה לדרגת לוטננט משנה. בנובמבר 1936 הוא החל ללמוד באקדמיה הצבאית המלכותית במודנה. ביוני 1940 הוא השתתף בפלישה לצרפת והועלה לדרגת לוטננט. לאחר מכן השתתף במלחמת איטליה-יוון והועלה לדרגת קפיטנו. לאחר שאיטליה החליפה צדדים במלחמה, ויליונה הצליח להימנע מלכידה בידי הגרמנים, והצטרף לפרטיזנים. הוא המשיך להילחם עם הפרטיזנים עד סוף המלחמה, ובשלב מסוים מונה למפקד בריגדת הפרטיזנים "ואלה גרנה".

לאחר סיום המלחמה, ויליונה התגייס מחדש לצבא האיטלקי. הוא למד בקורס המטה הכללי. ב-1952 הוא הועלה לדרגת מאיורו ומונה למפקד רגימנט הרגלים ה-70. באוגוסט 1956 הוא הועלה לדרגת קולונלו. ב-1959 הוא הועבר לפקד על רגימנט הרגלים ה-76. בדצמבר 1962 הוא הועלה לדרגת גנרל די בריגדה ומונה למפקד בריגדת הגרנדירים של סרדיניה. במאי 1969 הוא הועלה לדרגת גנרל די קורפו ומונה לראש מרכז הדלק של הצבא האיטלקי.

ב-21 באפריל 1973 הוא מונה למפקד כוחות היבשה האיטלקיים. ב-31 בינואר 1975 הוא מונה לראש מטה ההגנה (מקביל לרמטכ"ל). הוא כיהן בתפקיד עד 31 בינואר 1978. הוא נפטר ברומא ב-28 באפריל 1992.

## קישורים חיצוניים

* אנדראה ויליונה באתר משרד ההגנה האיטלקי

קטגוריה:גנרלים איטלקים
קטגוריה:אנשי צבא איטלקים במלחמת העולם השנייה
קטגוריה:ראש מטה ההגנה (איטליה)
קטגוריה:איטלקים שנולדו ב-1914
קטגוריה:איטלקים שנפטרו ב-1992
התפרצות הר הגעש מאראפי (2023)

ב-3 בדצמבר 2023 התפרץ בעוצמה 2 (VEI) הר מאראפי, הר געש מורכב באי סומטרה באינדונזיה. האפר שהתפזר בעקבות ההתפרצות הגיע לגובה של עד  באוויר, והנחית כמויות גדולות של אפר געשי במחוזות סמוכים. 23 מטיילים נמצאו מתים ליד לוע הר הגעש.

## רקע
הר מאראפי הוא הר הגעש המורכב הפעיל ביותר במערב סומטרה. ההר התפרץ ב-1979 , אז מתו 60 בני אדם. לפחות אדם אחד נהרג בהתפרצות בשנת 1996. במהלך אפריל-מאי 2018 התרחשו מפולות אפר בדרום מזרח ההר. הר הגעש התפרץ בפעם האחרונה בינואר 2023 אך לא גרם לנפגעים. כ-1,400 איש חיים על מדרונות ההר בכפרים רובאי וגובאח קומנטיאנג, כ- מהפסגה.

## ההתפרצות
ב-3 בדצמבר 2023 התפרץ הר מאראפי. ההתפרצות הטילה אפר לגובה של עד 3,000 מטרים באוויר, ואפר געשי נחת בכמה מחוזות סמוכים. ב-3–4 בדצמבר נצפו בסך הכל 46 התפרצויות ו-66 פיצוצים מנקודת התצפית של הר הגעש.

אפר געשי נחת בכמה ערים במחוז מערב סומטרה כמו פדנג פנג'אג  ובוקיטינגי , נפות פסמאן  ומערב פסמאן . ההתפרצות נמשכה ארבע דקות ונרשמה תזוזה של 30 מילימטרים בסייסמוגרף.

## נפגעים
ההתפרצות התרחשה בזמן שמטפסים רבים שהו במורדות ההר. מתוך 75 מטיילים שטיפסו על ההר ב-2 בדצמבר, 49 פונו, שלושה נמצאו בחיים וחולצו, ו-23 נמצאו מתים. שנים עשר מהניצולים נפצעו.

ההרוגים נמצאו ליד לוע הר הגעש, בעוד שהחיפושים אחר מטיילים נעדרים אחרים נקטעו בהתפרצויות משניות, כאשר גופת ההרוג האחרון התגלתה ב-6 בדצמבר. ההרוגים סבלו מכוויות קשות שמנעו את זיהויים, וחלק מהניצולים סבלו מכוויות ושברים.

## תוצאות
בתגובה להתפרצות, הרשויות המקומיות אסרו כל פעילות בטווח של 3 קילומטרים מהר הגעש. מסכות חולקו לתושבים, והם נדרשו להישאר בבית.

## קישורים חיצוניים

## הערות שוליים

קטגוריה:אינדונזיה: אסונות טבע
קטגוריה:אסיה: אסונות טבע
קטגוריה:התפרצויות געשיות
קטגוריה:אסונות טבע ב-2023
קטגוריה:2023 באסיה
ג'ובאני טוריזי

**ג'ובאני טוריזי** (באיטלקית: **Giovanni Torrisi**; 8 בנובמבר 1917 – 11 באוגוסט 1992) היה אדמירל איטלקי ששימש כראש מטה ההגנה בין השנים 1980–1981.

טוריזי נולד בקטניה ב-8 בנובמבר 1917. ב-1940 הוא התגייס לצי המלכותי האיטלקי, ולחם במהלך מלחמת העולם השנייה. לאחר המלחמה, שימש כמפקד פריגטה ואז כמפקד הסיירת "ג'וזפה גריבלדי". בנוסף על כך, שימש במשך 11 שנים בתפקידי מטה בצי האיטלקי. ב-1970 הוא היה מעורב בניסיון ההפיכה של יוניו ולריו בורגוזה. עובדה זו נחשפה לציבור רק לאחר מותו. ב-1 באוגוסט 1977 מונה למפקד הצי האיטלקי, וכיהן בתפקיד עד 31 בינואר 1980. לאחר מכן מונה לראש מטה ההגנה (מקביל לרמטכ"ל). הוא כיהן בתפקיד עד 2 בספטמבר 1981. הוא נפטר בלה מדלנה ב-11 באוגוסט 1992.

## קישורים חיצוניים

* ג'ובאני טוריזי באתר משרד ההגנה האיטלקי

## הערות שוליים

קטגוריה:אדמירלים איטלקים
קטגוריה:אנשי צבא איטלקים במלחמת העולם השנייה
קטגוריה:ראש מטה ההגנה (איטליה)
קטגוריה:איטלקים שנולדו ב-1917
קטגוריה:איטלקים שנפטרו ב-1992
ניב אליאסי

**ניב אליאסי** (נולד ב-21 בפברואר 2002) הוא כדורגלן ישראלי המשחק בעמדת השוער בהפועל באר שבע מליגת העל ובנבחרת ישראל.

## קריירה מקצועית
אליאסי גדל בשדה ורבורג ושיחק בקבוצות הנוער של עלייה כפר סבא, מכבי נתניה והפועל רמת השרון. ב-21 ביולי 2021, אליאסי חתם על חוזה לחמש שנים בהפועל באר שבע בליגת העל.

ב-15 בינואר 2023, הושאל אליאסי להפועל ניר רמת השרון מהליגה הלאומית, עד לסוף העונה. בתקופה זו רשם אליאסי 11 הופעות.

לאחר סיום חצי עונת ההשאלה, חזר אליאסי להפועל באר שבע. ב-20 באוגוסט 2023 ערך את הופעת הבכורה שלו במועדון במשחק גביע הטוטו מול מכבי נתניה אשר הסתיים בהפסד 4-1.

ב-17 במרץ 2024, אליאסי האריך את חוזהו עם הפועל באר שבע בארבע שנים נוספות.

ב-5 בפברואר 2026, הוארך חוזהו של אליאסי בהפועל באר שבע עד סוף עונת 2028/29.

## קריירה בינלאומית
נכלל בסגל הנבחרת האולימפית של ישראל לטורניר הכדורגל באולימפיאדת פריז. אולם לא זכה לדקות משחק.

ב-28 במאי 2025 זומן אליאסי לראשונה לסגל הנבחרת הבוגרת על ידי המאמן רן בן שמעון לקראת משחק במוקדמות מונדיאל 2026 מול נבחרת נבחרת אסטוניה, ולמשחק ידידות מול נבחרת סלובקיה.

במרץ 2026 זומן אליאסי לנבחרת לקראת משחק הידידות מול גיאורגיה.

## תארים
; הפועל באר שבע
* **[[גביע המדינה בכדורגל|גביע המדינה]]:** 2024/2025
* **[[אלוף האלופים]]**: 2025

## קישורים חיצוניים

## הערות שוליים

קטגוריה:כדורגלנים ישראלים
קטגוריה:שוערי כדורגל ישראלים
קטגוריה:כדורגלני הפועל באר שבע
קטגוריה:כדורגלני הפועל רמת השרון
קטגוריה:כדורגלנים ישראלים באולימפיאדת פריז (2024)
קטגוריה:שדה ורבורג: אישים
קטגוריה:ישראלים שנולדו ב-2002
ברבי (פסקול)

****** הוא אלבום מוזיקת הרקע של הסרט "ברבי" משנת 2023, בבימויה של גרטה גרוויג, מאת תסריט שכתבה יחד עם בעלה, נואה באומבך, בכיכובם של מרגו רובי וראיין גוסלינג. במקור, התעתד אלכסנדר דספלה להלחין את פסקול הסרט בספטמבר 2022, אך בעקבות פרישתו מהתפקיד, מארק רונסון ואנדרו וויאט הלחינו את פסקול הסרט. ווטר-טאוור מיוזיק הוציאה לאור את הפסקול ב-4 באוגוסט 2023 תחת פורמט הורדה דיגיטלית.

הפסקול הועמד למספר פרסים, בין היתר גם לפרס הגראמי לפסקול הטוב ביותר למדיה החזותית.

## רשימת רצועות

## מועמדויות

## קישורים חיצוניים

## הערות שוליים

קטגוריה:ברבי
קטגוריה:פסקולי סרטים
קטגוריה:פסקולים באנגלית
קטגוריה:אלבומים שהופקו על ידי מארק רונסון
פרנצ'סקו קאוואלרה

**פרנצ'סקו קאוואלרה** (באיטלקית: **Francesco Cavalera**; 26 בינואר 1919 – 26 באוקטובר 2013) היה גנרל בחיל האוויר האיטלקי, שכיהן כראש מטה ההגנה (מקביל לרמטכ"ל) בין השנים 1978–1980.

## ביוגרפיה
קאוואלרו נולד בלצ'ה ב-26 בינואר 1919. ב-1937 הוא התגייס לחיל האוויר המלכותי האיטלקי והוכשר כטייס קרבי. הוא לחם במלחמת העולם השנייה בקרבות אוויריים בים התיכון ובהפצצות על מלטה. בספטמבר 1943, לאחר שאיטליה החליפה צדדים במלחמה, כבשו הגרמנים את רומא. קאוואלרו הצטרף לכוחות הפרטיזנים שלחמו בגרמנים. הוא נלכד בידי הגרמנים, אולם הצליח להימלט. הוא הגיע לדרום איטליה, שנשלטה בידי בעלות הברית, והצטרף לטייסת איטלקית שלחמה בגרמנים.

לאחר תום המלחמה, קאוואלרו חזר והתגייס לחיל האוויר האיטלקי, הועלה לדרגת קפיטנו ומונה למפקד הטייסת ה-356. ב-1947 הוא החל לשרת במטה חיל האוויר. ב-1950 הוא פיקד על טייסת קרב שהוצבה בסומליה. ב-1964 הוא מונה למפקד הבריגדה האווירית ה-5. ב-1967 הוא הועלה לדרגת גנרל בריגדה אווירית ומונה למפקד בית הספר האווירי פוזוולי. ב-1971 הוא מונה לסגן מפקד חיל האוויר. ב-31 בינואר 1978 הוא מונה לראש מטה ההגנה (מקביל לרמטכ"ל). הוא היה הראשון בתולדות התפקיד, שהגיע משורות חיל האוויר. הוא כיהן בתפקיד עד 31 בינואר 1980. הוא נפטר ברומא ב-26 באוקטובר 2013.

## קישורים חיצוניים

* פרנצ'סקו קאוואלרה באתר משרד ההגנה האיטלקי

קטגוריה:גנרלים איטלקים
קטגוריה:אנשי צבא איטלקים במלחמת העולם השנייה
קטגוריה:ראש מטה ההגנה (איטליה)
קטגוריה:טייסים איטלקים
קטגוריה:איטלקים שנולדו ב-1919
קטגוריה:איטלקים שנפטרו ב-2013
פיט קאריל

**פיטר ג'וזף קאריל** (באנגלית: **Peter Joseph Carril**; 10 ביולי 1930 - 15 באוגוסט 2022) היה מאמן כדורסל אמריקאי אשר ידוע בעיקר כמאמן ראשי של אוניברסיטת פרינסטון במשך 30 שנה ובשל המצאת התקפת פרינסטון. הוא אימן באוניברסיטת ליהיי וגם שימש כעוזר מאמן בסקרמנטו קינגס מליגת ה-NBA.
## ביוגרפיה
קאריל נולד בבת'להם, פנסילבניה, ב-10 ביולי 1930. אביו, מהגר מספרד, הועסק כעובד בבית לחם סטיל במשך ארבעה עשורים וגידל את בנו כאב יחיד.
קאריל למד בבית הספר התיכון "ליברטי" בעיר הולדתו. לאחר מכן למד באוניברסיטת לאפייט. הוא שיחק כדורסל באוניברסיטת לאפייט תחת המאמן בוץ' ואן ברדה קוף. לאחר שסיים את לימודיו באוניברסיטה, שירת זמן קצר בצבא ארצות הברית. בשנת 1959 השיג תואר שני במינהל חינוכי מאוניברסיטת ליהיי בבת'להם.
## קריירת אימון
### אוניברסיטת ליהיי
בעונת 1966–1967, קאריל היה מאמן ראשי באוניברסיטת ליהי בבית לחם, פנסילבניה.
### [[אוניברסיטת פרינסטון]]
במהלך כהונתו כמאמן ראשי של פרינסטון (1967–1996), קאריל רשם מאזן שיא של 514 ניצחונות לעומת 261 הפסדים, אחוז ניצחון של 65.8%. קבוצתו זכתה ב-13 אליפויות ליגת הקיסוס במהלך 29 שנות כהונתו, וקיבלו 11 הצעות לטורניר NCAA. פרינסטון זכתה בתואר ה-NIT ב-1975. הניצחון הגדול ביותר של קאריל היה ניצחון 43 - 41 על אוניברסיטת UCLA אלופת ה-NCAA ב-1995. הוא גם המאמן היחיד שניצח 500 משחקים ללא הטבות של מלגות לשחקניו. לאוניברסיטת פרינסטון תחת המאמן קאריל, הייתה ההגנה החזקה ביותר בליגה.

### סקרמנטו קינגס
לאחר פרישתו מפרינסטון ב-1996, קאריל שימש כעוזר מאמן בסקרמנטו קינגס מליגת ה-nba עד 2006. במהלך תקופתו בסקרמנטו, קאריל היה לעוזרו של ריק אדלמן, שהפך למאמן הראשי של הקינגס ב-1999. מטרת עבודתו הייתה ללמד את הקבוצה את התקפת הפרינסטון. קאריל חזר לסקרמנטו במהלך עונת 2008/2009 כעוזר מאמן.

## חיים אישיים
קאריל היה נשוי לדולורס הלטמן, ולהם נולדו פיטר וליסה. קאריל לקה בהתקף לב בשנת 2000, מה שגרם לו להפסיק לעשן.
ב-15 באוגוסט 2022 לקה בשבץ מוחי ומת זמן קצר לאחר מכן בבית החולים של אוניברסיטת פנסילבניה בפילדלפיה. הוא היה בן 92 במותו.
## הערות שוליים

## קישורים חיצוניים

קטגוריה:מאמני כדורסל אמריקאים
קטגוריה:אמריקאים ילידי פנסילבניה
קטגוריה:בוגרי מכללת לפאייט
קטגוריה:בוגרי אוניברסיטת ליהיי
קטגוריה:חברי היכל התהילה של כדורסל המכללות
קטגוריה:היכל התהילה של הכדורסל: כדורסלנים
קטגוריה:פנסילבניה: כדורסלנים
קטגוריה:אמריקאים ממוצא ספרדי
קטגוריה:אמריקאים ממוצא ארגנטינאי
קטגוריה:אמריקאים שנולדו ב-1930
קטגוריה:אמריקאים שנפטרו ב-2022
אורלנדו (ספר)

**אורלנדו** הוא ביוגרפיה בדיונית מאת וירג'יניה וולף, המגוללת את סיפור החיים של אורלנדו בן האצילים, ונפרשת על פני 300 שנות חיים. "אורלנדו" יצא לאור בשנת 1928 באנגליה וזכה להצלחה, הן מבחינה מסחרית והן בקרב מבקרי ספרות.

## עלילת הספר
הביוגרפיה הבדיונית מתארת את חייו של בן אצילים, החל מראשית המאה ה-17 ועד לתחילת המאה ה-20. בספר, אורלנדו יפה התואר הוא נצר לשושלת מכובדת הגדל בבית גדול ואמיד באזור הכפרי של אנגליה. במהלך חייו הארוכים מתנסה אורלנדו בניסיונות כושלים לכתיבת שירה איכותית, בהרפתקאות מיניות, בקשרים קרובים עם המלכה אליזבת ובהתאהבות עמוקה בנסיכה רוסית, שבוגדת בו ועוזבת אותו.

בתחילת המאה ה-18 הוא נוסע כשגריר לקונסטנטינופול וממשיך וחי לאורך המאות ה-18 וה-19, כאשר מדי פעם הוא שוקע בשינה ארוכה, דמוית מוות, של כמה ימים. באמצע המאה ה-18, אורלנדו שוקע בשינה שכזו ומתעורר ממנה כאישה.

לאחר שהתעוררה כאישה, אורלנדו בורחת עם חבורת צוענים וחיה עמם לתקופה עד שהיא מחליטה לשוב לאנגליה, שם היא חווה לראשונה את המחירים וההגבלות, אך גם את היתרונות, שבהיותה אישה. היא עומדת מול האיום של אובדן רכושה אם לא תתחתן או תלד בן זכר, מתרועעת עם חשובי התקופה, מתאהבת ונישאת לספן ויולדת ילד. הרומן ממשיך ומלווה את חייה עד לרגע כתיבת הספר במאה ה-20.

## עיבודים ותרגומים
הספר עובד לתיאטרון ולקולנוע כמה פעמים ותורגם לעברית פעמיים, בפעם הראשונה על ידי צבי ארד בשנת 1964, ובפעם השנייה על ידי שרון פרמינגר בשנת 2007

## ראו גם
* אורלנדו (סרט)

## קישורים חיצוניים

* 
* 
* **[https://benyehuda.org/read/16001 אורלנדו]** לקריאה בפרויקט בן יהודה.

## הערות שוליים

קטגוריה:ספרי הוצאת משכל
קטגוריה:ספרי וירג'יניה וולף
אור ברנע

**אור ברנע** (נולד ב-1983) הוא פרסומאי, יזם ויוצר תוכן ישראלי. הוא בעל משרד המדיה "Lemur Creatives" ומייסד הקהילה הדיגיטלית "פאפאזון", אחת מקבוצות האבות המפורסמות בפייסבוק, המונה כ-35 אלף אבות ישראלים מרחבי העולם. עד 2013 עבד ב־ynet ככתב תרבות ומוזיקה.

## ביוגרפיה
ברנע הצטרף לעולם התקשורת בגיל 18 כשעבד ברדיו ללא הפסקה (103FM). בגיל 21 הצטרף למערכת ynet, שם עבד ככתב תרבות ומוזיקה כמעט עשור. במהלך השנים ב-ynet ראיין כוכבים בינלאומיים כגון: כריס קורנל, ג'ין סימונס, טרנט רזנור, בי-ריל  (סייפרס היל), הנרי רולינס, דון אד הרדי , סרג' טנקיאן, ברט מייקלס, הנרי וינקלר, שאנן דוהרטי וג'ייסון פריסטלי. במקביל, הוא הגיש ב-ynet את התוכנית "האנטי שף" (תוכנית רשת סאטירית על תוכנית בישול), כתב במגזין "בלייזר" ושידר ברדיו תל אביב תוכנית רוק בשם "אור התוף". לאחר מכן, החליט לעזוב את העיתונות הממסדית ולהתמקד ביצירת תוכן וקהילות בעולם הדיגיטל.

בשנת 2010, בעקבות לידת בתו הראשונה, הקים את קהילת "פאפאזון", ובמהלך השנים הפך לדמות מוכרת בתחום ההורות בישראל. לאחר שבנו השני אובחן על הספקטרום האוטיסטי, החל להעביר עם אשתו אור אלתרמן-ברנע את ההרצאה "קשר עין" שנועדה להעלות מודעות לאוטיזם. השניים הגישו גם את תוכנית ההורים "בוסטר" ברדיו כאן תרבות.

עם המעבר לעולם הדיגיטל, עזב אור את ynetונדד לעולם הסטארט-אפ, כשהצטרף לחברת המוזיקה והטכנלוגיה "utab", שם שימש כראש התוכן של החברה. לאחר שלוש שנים בהיי-טק, הקים את משרד הדיגיטל שלו, "Lemur Creatives". בין לקוחותיו: הזמר חנן בן ארי, הזמרת ריטה, עמותת אותי - עמותה ישראלית לאוטיזם, מותגי חברת ״איסתא ספורט״, המוזיקאים אלון אולארצ'יק, מוקי, להקת "משינה", ופסטיבל "וי סאונדס" של חברת וולוו.

## חיים אישיים
נשוי לאור אלתרמן ברנע, מייסדת קהילת מאמאזון בפייסבוק ועמותת "מקומות שמורים". לזוג שני ילדים. בנו של העיתונאי אהרן (אהרל'ה) ברנע מנישואיו לסופרת עמליה ארגמן ברנע. בני דודיו הם השחקן יובל סגל והעיתונאי האמריקאי גיא רז .

## קישורים חיצוניים
* אור ברנע, באתר "האנשים המשפיעים-דיגיטל" של ארגון הדיגיטל הישראלי
* אור ברנע, מאמרים נבחרים מ-ynet באתר "למור קריאייטיבס"

## הערות שוליים

קטגוריה:אנשי תקשורת ישראלים
קטגוריה:שדרני רדיו ישראלים
קטגוריה:פעילי אינטרנט ישראלים
קטגוריה:פרסומאים ישראלים
קטגוריה:ישראלים שנולדו ב-1983
ויטוריו סנטיני

**ויטוריו סנטיני** (באיטלקית: **Vittorio Santini**; 13 באוגוסט 1920 – 8 באוקטובר 2012) היה גנרל איטלקי ששימש כראש מטה ההגנה (מקביל לרמטכ"ל) בין השנים 1981–1982.

## ביוגרפיה
סנטיני נולד בטרנטו ב-13 באוגוסט 1920. סנטיני למד בבית הספר הצבאי של מילאנו, ולאחר מכן למד באקדמיה המלכותית לתותחנים. הוא לחם כתותחן במלחמת העולם השנייה, ולאחר שאיטליה החליפה צדדים במלחמה הוא נכלא בידי הגרמנים, ושהה בשבי בגרמניה עד סוף המלחמה. לאחר המלחמה הוא חזר והתגייס לצבא איטליה, ופיקד על דיוויזיית הגרנדירים של סרדיניה. הוא שרת בתפקידי מטה בכירים במטכ"ל האיטלקי ובמטה מדינות הברית באירופה. כמו כן, הוא שימש כנציג איטליה בוועדה הצבאית של נאט"ו וכמפקד כוחות היבשה של בעלות הברית בדרום אירופה. ב-2 בספטמבר 1981 הוא מונה לראש מטה ההגנה (מקביל לרמטכ"ל) וכיהן בתפקיד 12 באוקטובר 1983. הוא נפטר ב-8 באוקטובר 2012 בעיר סרוויניאנו דל פריולי.

## קישורים חיצוניים
* ויטוריו סנטיני באתר משרד ההגנה האיטלקי

קטגוריה:גנרלים איטלקים
קטגוריה:אנשי צבא איטלקים במלחמת העולם השנייה
קטגוריה:ראש מטה ההגנה (איטליה)
קטגוריה:איטלקים שנולדו ב-1920
קטגוריה:איטלקים שנפטרו ב-2012
האספה המחוקקת של טמיל נאדו

**האספה המחוקקת של טאמיל נאדו** (בטמילית: **தமிழ்நாடு சட்டப் பேரவை**) היא בית המחוקקים המדינתי של טאמיל נאדו. עד 1969 כונתה המדינה מדראס, והאספה כונתה **האספה המחוקקת של מדראס**.

## היסטוריה
הגוף המחוקק הראשון שהוקם בנשיאות מדראס, היחידה המנהלית הבריטית שקדמה לטאמיל נאדו, הייתה המועצה המחוקקת של מדראס , שהוקמה ב-1861 כגוף מייעץ לא נבחר. תחת , הוספו למועצה חברים נבחרים, והיא הוגדלה ל-20 חברים, לצד המושל ושני חברים מומחים. נקבע כי המועצה לא תגדל יותר מ-26 חברים. ב-1909 נערכו בחירות לא ישירות למועצה, שב-1920 הפכו לבחירות ישירות. ב-1909 הוגדל מספר חברי האספה מ-23 ל-47, עם מקסימום של 53.

בעקבות חוק ממשלת הודו, 1935 הפכה המועצה המחוקקת לבית העליון של בית המחוקקים הדו-בתי שהוקם בנשיאות מדראס. הבית התחתון, האספה המחוקקת של מדראס, הוגדר כגוף בן 215 חברים, 116 מתוכם מושבים רגילים והשאר שמורים לקבוצות מיעוט שונות - קאסטות נמוכות, מוסלמים, נוצרים, נשים, בעלי אדמות, תעשייה ומסחר, ארגוני עובדים, אירופאים, אנגלו-הודים, אוניברסיטאות ושבטים.

לאחר עצמאות הודו הפכה האספה לאספה המחוקקת של מדראס שהחליפה את נשיאות מדראס. בבחירות הראשונות, שנערכו ב-1952, הוגדלה האספה ל-309 חברים. לאחר פיצול מדינת אנדרה ב-1953, הוקטנה האספה ל-231 חברים. ב-1956 נכנס לתוקף חוק ארגון מחדש של המדינות, שהעביר אזורים בצפון מערב המדינה לקרלה, ובשטח המדינה נותרו רק 190 מחוזות בחירה, אך גבולות המחוזות אורגנו מחדש והוגדלו ל-205.

ב-1959 נערך שינוי בגבולות אנדרה פרדש ומדראס, בו יושבו מחלוקות גבול בין שתי המדינות. 319 כפרים ואזור חורש הועבר מאנדרה פרדש למדראס, ו-148 כפרים הועברו לאנדרה פרדש. כתוצאה מכך נערכו שינויים במחוזות הבחירה בגבול המדינות, ומושב אחד נגרע מהאספה המחוקקת של אנדרה פרדש, ואחד הוסף לאספה המחוקקת של מדראס, שגדלה מ-205 ל-206 נציגים נבחרים. ב-1965 הוגדלה האספה לגודלה הנוכחי, 234 חברים נבחרים ונציג ממונה אחד של הקהילה האנגלו-הודית.

ב-1969 שינתה מדינת מדראס את שמה לטאמיל נאדו, והאספה הפכה להאספה המחוקקת של טאמיל נאדו.

המועצה המחוקקת של טאמיל נאדו, הבית העליון של בית המחוקקים בוטל ב-1986.

האספה בוחרת את 18 נציגי טמיל נאדו ברג'יה סבהה.

## קישורים חיצוניים

## הערות שוליים

קטגוריה:טמיל נאדו
קטגוריה:אספות מחוקקות של מדינות הודו
האי אנקוקו

שמאל|ממוזער|300x300 פיקסלים| 1905 מפה של האי אנקוקו (מוצג בעיגול)
**האי אנקוקו** הוא אי הממוקם במפגש של נהר Cuyuni ונהר Wenamu, בגבול בין ונצואלה וגיאנה.

## רקע
גבול האי אנקוקו נקבע ב-1905 על ידי ועדת הגבול הבריטית-ונצואלית. עם זאת, במאה ה-20, ממשלת ונצואלה ביקשה באופן רשמי לבטל את הגבולות החוקיים ולחזור לגבול הקולוניאלי של נהר אסקיבו כפי שנקבע על ידי האימפריה הספרדית. בשנת 1966, חמישה חודשים לאחר שגיאנה קיבלה עצמאות, הכוחות המזוינים של ונצואלה חצו את הגבול באי אנקוקו וכבשו את הצד הגיאני של האי, תוך הפרה של הסכם השלום בין שתי המדינות שנקבע בהסכם ז'נבה.

מעמדו של האי כפוף להסכם ז'נבה, שנחתם על ידי בריטניה, ונצואלה וגיאנה הבריטית ב-17 בפברואר 1966. ונצואלה, הטוענת לאי אנקוקו כחלק מגואיאנה אסקיבה, הקימה בסיס צבאי באי בשנת 1966. לטענת גיאנה, הקמת הבסיס הוא חדירה ותוקפנות לשטחה הריבוני.

בשל הקפאת השיחות וחוסר ההתקדמות עם הסכם ז'נבה, הפנה המזכ"ל את כל הנושא לבית הדין הבינלאומי לצדק. ב-18 בדצמבר 2020, בית הדין הבינלאומי קיבל את התיק שהגישה גיאנה ליישוב הסכסוך.

## היסטוריה
### תחת כיבוש ונצואלי
בפברואר 1966, הממשלות של ונצואלה, בריטניה וגיאנה חתמו על הסכם ז'נבה שמטרתו לפתור את המחלוקת סביב הסכסוך הטריטוריאלי.

באוקטובר 1966, חמישה חודשים לאחר עצמאותה של גיאנה מבריטניה, החלו כוחות ונצואלים בכיבוש האי אנקוקו. כוחות ונצואלה בנו במהירות מתקנים צבאיים ומנחת מטוסים על האי.

לאחר מכן, בבוקר של ה-14 באוקטובר 1966, פורבס ברנהאם, ראש הממשלה ושר החוץ של גיאנה, שלח דרישה לנסיגה מיידית של כוחות ונצואלה והסרה של מתקנים שהקימו. שר החוץ של ונצואלה, איגנסיו איריבארן בורחס, השיב ואמר כי "ממשלת ונצואלה דוחה את המחאה האמורה, מכיוון שהאי אנאקוקו הוא שטח של ונצואלה בשלמותו". האי נותר תחת ממשל ונצואלה, באי פועלים נמל תעופה ובסיס צבאי בבעלות ונצואלה.

### היסטוריה אחרונה
במהלך המשבר הנשיאותי בוונצואלה, הנשיא הזמני חואן גואידו והאסיפה הלאומית של ונצואלה חידשו את מחלוקות השטח עם גיאנה בנוגע לריבונות האי.
קובץ:Isla_de_Anacoco_caño_Brazo_Negro_del_río_Cuyuní.jpg|טקסט=Caño "Brazo Negro" that emerges from the main channel of the Cuyuní River to the North and forms the island of Anacoco (in the background).|נהר שיוצא מהערוץ טפס של נהר קוויני לצפון ויוצר את האי אנקוקו (ברקע).
קובץ:Isla_de_Anacoco_Bienvenida.jpg|טקסט=Entrance to the military post of the Venezuelan army on the island of Anacoco through the Caño "Brazo Negro".|כניסה למוצב הצבאי של צבא ונצואלה באי אנקוקו.
קובץ:Isla_de_Anacoco_Puesto_Militar.jpg|טקסט=Venezuelan military post on the island of Anacoco.|מוצב צבאי של ונצואלה באי אנקוקו.


## ראו גם
* יחסי גיאנה-ונצואלה

## קישורים חיצוניים

## הערות שוליים

קטגוריה:איים מחולקים
קטגוריה:גיאנה: יחסי חוץ
קטגוריה:ונצואלה: יחסי חוץ
הדוקטור (סרט)

**הדוקטור** (באנגלית: **The Doctor**) הוא סרט דרמה אמריקאי משנת 1991 בבימויה של רנדה היינס, עם ויליאם הרט, כריסטין לאטי, אליזבת פרקינס ומנדי פטינקין בתפקידים הראשיים.

התסריט מבוסס חלקית על ספרו האוטוביוגרפי של ד"ר אדוארד רוזנבאום  משנת 1985 שבו הוא מתאר את חוויותיו כחולה בסרטן הגרון.

העלילה היא על כירורג בכיר ויהיר שלאחר שלקה בסרטן משתנה אופיו ויחסו לחולים, לעמיתיו בעבודה ולמשפחתו.

## תקציר העלילה
ג'ורג' מק'קי (ויליאם הרט) הוא כירורג לב-חזה בכיר בבית חולים גדול בסן פרנסיסקו. הוא נמצא בשיא הצלחתו, מוערך על ידי עמיתיו ובהם ידידו הקרוב הכירורג מורי קפלן (מנדי פטינקין). הוא משקיע פחות בקשר עם אשתו אן (כריסטין לאטי) ובנו ניקי (צ'רלי קורסמו). מעניין אותו בעיקר להצליח בניתוח בלי להיכנס לתחום האישי-רגשי של המטופלים שלו.

יום אחד הוא מתחיל להשתעל ולפלוט דם. הוא פונה למרפאת אף אוזן גרון, מחכה בתור, מתבקש למלא טפסים כמו כל חולה. הוא מרגיש בפעם הראשונה איך זה להיות בצד השני. הוא מתקבל ביובש על ידי המומחית ד"ר לסלי אבוט (ונדי קרוסון) שמכניסה לגרונו ברונכוסקופ ומודיעה לו ביובש כי יש לו גידול. לאחר הביופסיה היא מודיעה לו כי יש לו גידול סרטני. בדיקת MRI מגלה שאין לו גרורות והוא מופנה לטיפול רדיותרפיה.

מקבל אותו ד"ר צ'ארלס ריד (זקס מוקאי) שמתייחס אליו יותר באמפתיות. בהמתנה לטיפולים הוא נפגש במטופלת ג'ון אליס (אליזבת פרקינס) שסובלת מגדול ממאיר במוח במצב מתקדם לאחר שהרופאים אחרו באבחנה כי חברת הביטוח לא אישרה לה MRI. הוא מעודד אותה בשקר כי הכיר חולה במצבה שהבריאה לאחר טיפול אך היא לא מאמינה לו.

הטיפול הרדותרפי לא עוזר והוא זקוק לניתוח. הוא פונה לתלמידו ד"ר בלומפילד (אדם ארקין) שמסכים לנתחו ואומר לו בבדיחות כי לאחר ההערות המעליבות שאמר עליו ג'ורג' התעוררה בו אז התשוקה לחתוך את גרונו...

ג'ון אומרת לו כי היא הולכת למות ומביעה את רצונה לחזות במופע של אינדיאנים בנבדה. באמצע הדרך היא מבקשת ממנו לעצור והם מקיימים שיחה באמצע המדבר.

ג'ורג' עובר כריתה של הגידול עם שימור מיתרי הקול וחוזר לעבודה. הוא משוחח בנימוס עם משפחתו של חולה שעומד לעבור השתלת לב, משפר את יחסיו עם אשתו ובנו ומדריך את הסטודנטים להתייחס לחולה בחמלה ולשם זה הוא מחלק להם מדי חולים לכמה ימים.

## צוות השחקנים

## קישורים חיצוניים

*הדוקטור, באתר TCM
*קדימון להדוקטור, באתר יוטיוב
*קדימון להדוקטור עם כתוביות, באתר יוטיוב
*הפגישה הראשונה בין ד"ר ג'ורג' מק'קי לד"ר אבוט, באתר יוטיוב
*ויליאם הרט בהדוקטור, באתר יוטיוב
*השתלת לב אמפתית, באתר יוטיוב

קטגוריה:סרטי 1991
קטגוריה:סרטים אמריקאיים
קטגוריה:סרטים באנגלית
קטגוריה:סרטים מבוססי ספרים
קטגוריה:סרטי דרמה אמריקאיים
קטגוריה:סרטים על רפואה
ריקרדו ביסוניירו

**ריקרדו ביסוניירו** (באיטלקית: **Riccardo Bisogniero**; 9 בפברואר 1923 – 13 במרץ 2018) היה גנרל איטלקי אשר כיהן כמפקד הקרביניירי בין השנים 1984–1986, וכראש מטה ההגנה (מקביל לרמטכ"ל) בין 1986–1988.

## ביוגרפיה
ביסוניירו נולד ברומא ב-9 בפברואר 1923. ב-1943 הוא התגייס לצבא המלכותי האיטלקי ושרת בחיל הברסליארי. זמן קצר לאחר שהתגייס, כבשו הגרמנים את איטליה וביסוניירו הצטרף לכוחות הפרטיזנים שלחמו בהם עד סיום המלחמה. לאחר המלחמה, השלים את הכשרתו הצבאית, ושימש בעצמו כמורה בבית הספר למלחמה. בין 1967–1970 הוא שימש כנספח צבאי בבלגרד. לאחר מכן הועלה לדרגת טנטה קולונל ומונה למפקד גדוד הברסליארי ה-8. באוקטובר 1974 הוא הועלה לדרגת גנרל די בריגדה ובשנים הבאות מילא תפקידי מטה בכירים במטה הכללי. ב-1981 הוא הועלה לדרגת גנרל די דיוויזיוני ומונה למפקד הקורפוס ה-3. ב-20 בינואר 1984 הוא מונה למפקד הקרביניירי. ב-9 בינואר 1986 הוא מונה לראש מטה ההגנה (מקביל לרמטכ"ל) הוא כיהן בתפקיד עד 31 במרץ 1988.

## קישורים חיצוניים

* ריקרדו ביסוניירו באתר משרד ההגנה האיטלקי

קטגוריה:גנרלים איטלקים
קטגוריה:אנשי צבא איטלקים במלחמת העולם השנייה
קטגוריה:ראש מטה ההגנה (איטליה)
קטגוריה:איטלקים שנולדו ב-1923
קטגוריה:איטלקים שנפטרו ב-2018
למברטו ברטולוצ'י

**למברטו ברטולוצ'י** (באיטלקית: **Lamberto Bartolucci**; 21 ביוני 1924 – 26 בפברואר 2020) היה גנרל בחיל האוויר האיטלקי, אשר שימש כראש מטה ההגנה (מקביל לרמטכ"ל) בין השנים 1983-1986.

## ביוגרפיה
ברטולוצ'י נולד באורבטלו ב-21 ביוני 1924. ב-1942 הוא התגייס לחיל האוויר המלכותי האיטלקי. הוא החל לעבור הכשרה כטייס קרבי, אולם בספטמבר 1943, לאחר שאיטליה החליפה צדדים במלחמה, כבשו הגרמנים את צפון איטליה. ברטולוצ'י הצליח להימנע מנפילה בשבי, והצטרף לפרטיזנים. הוא לחם כנגד הגרמנים עד סיום המלחמה. לאחר המלחמה, ברטולוצ'י חזר והתגייס לחיל האוויר האיטלקי וסיים את הכשרתו כטייס באפריל 1947. ב-1953 הוא מונה למפקד הטייסת ה-208. ב-1955 הוא הועלה לדרגת קפיטנו ונשלח לארצות הברית כדי לסיים את הכשרתו. לאחר שחזר לאיטליה, הוא מונה למפקד הטייסת ה-211. ב-1961 הוא הועלה לדרגת מאיורו, והיה ממונה על התוכנית להטמעת מטוסי ה-F-104 סטארפייטר בחיל האוויר האיטלקי. 

ב-1969 הוא מונה לסגן מפקד כנף קרב 36. שנה לאחר מכן הוא הועלה לדרגת קולונלו ומונה למפקד הכנף. באוגוסט 1976 הוא הועלה לדרגת גנרל של דיוויזיה אווירית ומונה למפקד פיקוד התובלה וההצלה האווירית. ב-2 באפריל 1980 הוא מונה למפקד חיל האוויר. לאחר התרסקות טיסה 870 של איטאוויה, שבה נהרגו 77 אזרחים, ברטולוצ'י הואשם בכך שהסתיר מהממשלה מידע הנוגע לסיבת ההתרסקות של המטוס. בית המשפט העליון באיטליה זיכה את ברטולוצ'י מאשמה וקבע שברטולוצ'י לא הסתיר מידע. ב-13 באוקטובר 1983 הוא מונה לראש מטה ההגנה (מקביל לרמטכ"ל). הוא כיהן בתפקיד עד 8 בינואר 1986.

ברטולוצ'י נהרג בתאונת דרכים ברומא ב-26 בפברואר 2020.

## קישורים חיצוניים

* למברטו ברטולוצ'י באתר משרד ההגנה האיטלקי 

קטגוריה:גנרלים איטלקים
קטגוריה:אנשי צבא איטלקים במלחמת העולם השנייה
קטגוריה:ראש מטה ההגנה (איטליה)
קטגוריה:איטלקים שנולדו ב-1924
קטגוריה:איטלקים שנפטרו ב-2020
אנה דראווידה מונטרה קזגאם הכלל הודית

**אנה דראווידה מונטרה קזגאם הכלל הודית** (בטמילית: **அனைத்திந்திய அண்ணா திராவிட முன்னேற்றக் கழகம்**; מילולית: החזית הפרוגרסיבית הדראווידית האנאית הכלל הודית; ידועה כ-**AIADMK** **A**ll **I**ndia **A**nna **d**arvida **M**unnetra **K**azhagam) היא מפלגה טמילית-הודית שמרכזה בטמיל נאדו המהווה אחת משתי המפלגות העיקריות בטמיל נאדו. נכון לאוקטובר 2025 היא מפלגת האופוזיציה העיקרית במדינה.

## היסטוריה
מפלגת אנה דראווידה מונטרה קזגאם הכלל הודית הוקמה בידי , שחקן ופוליטיקאי הודי שהיה חבר בדראווידה מונטרה קזגאם תחת הנהגתו של כ. מ. אננאדוראי אך פרש מהמפלגה ב-1972 שלוש שנים לאחר מותו של אאנאדוראי והקים מפלגה עצמאית. המפלגה נקראה אנה דראווידה מונטרה קזגאם, הכינוי הפופולרי של אננאדוראי.

המפלגה הייתה אחת מהמפלגות הבודדות שתמכו במצב החירום בהודו שהוטל על ידי ראש ממשלת הודו אינדירה גנדי ב-1975.

בבחירות ל ניצחה המפלגה ניצחון מוחץ, שהסתייע בפופולריות העממית של ראמצ'אנדראן, ונבחרה בשנית ב-1980 ו-1984.

לאחר מות ראמצ'אנדראן ב-1987 נחלקה המפלגה בין תומכיה של ג'יאראם ג'יילאליתה ו, אלמנתו של מייסד המפלגה. ב-1988 הוביל הקרע לפיצול המפלגה לשתי מפלגות, אך בתוך פחות משנתיים נטשה ג'אנקי ראמצ'אנדראן את הזירה הפוליטית והמפלגה שבה ואוחדה תחת ג'איאלאליתה. הקרע הוביל את המפלגה לאופוזיציה בבחירות בטמיל נאדו ב-1989, אך ב-1991 שבה המפלגה לשלטון במדינה.

ברמה הארצית, המפלגה עברה בין בריתות עם הקונגרס הלאומי ההודי לבריתות עם מפלגת העם ההודית. בספטמבר 2023 פרשה המפלגה מהברית הדמוקרטית הלאומית והקימה ברית פוליטית מקומית עצמאית.

## תוצאות בחירות

למפלגה יש נוכחות בולטת ב, ומומעמדיה התמודדו ל, מהאראשטרה ואנדרה פרדש, אך היא הצליחה להביא לבחירת מועמדיה רק בקרנאטקה בשנות השמונים והתשעים.

## קישורים חיצוניים

* 

## הערות שוליים

קטגוריה:הודו: מפלגות
קטגוריה:טמיל נאדו
קטגוריה:מפלגות שהוקמו ב-1972
פתאח-1

**פתאח-1** (בפרסית: **فتاح ۱**) הוא טיל בליסטי מתקדם לטווח בינוני אשר איראן טוענת כי הוא שגא-קולי, בפיתוח על ידי משמרות המהפכה האסלאמית אשר נחשף ביוני 2023. הוא הטיל הבליסטי השגא-קולי הראשון של איראן. לפי דיווחים עצמיים, יכולת התמרון והמהירות הגבוהים שלו מאפשרים לו להתחמק ממערכות קיימות להגנה מפני טילים. שמו, שפירושו "כובש" או "מביא ניצחון", "מנצח" בערבית, מתייחס לאל-פתאח, שנבחר על ידי המנהיג העליון של איראן. בשימוש החות'ים מכונה "פלסטין 2".

בנובמבר 2023 חשפה איראן גרסה חדשה יותר של הטיל, המכונה פתאח-2 ולו יכולות משודרגות על פני הדור הראשון של הטיל.

## תיאור
פתאח-1 הוא טיל דו-שלבי בעל דלק מוצק מונחה מדויק עם טווח של 1,400 ק"מ ומהירות של 13 עד 15 מאך (על פי טענה של איראן עצמה). לראש הנפץ שלו יש מנוע כדורי הפועל על דלק מוצק עם פייה נעה המאפשרת לראש הנפץ להגביר את מהירותו ולתמרן.

לפי איראן, הוא יכול לתמרן פנימה וחזרה אל מחוץ לאטמוספירה, ומסוגל לעקוף הגנות טילים.

## היסטוריה
ב-10 בנובמבר 2022, במהלך יום השנה ה-11 למותו של המהנדס האיראני חסן טהראני מוקדם הידוע כ"אבי הטילים האיראניים", הודיעה איראן שבנתה טיל בליסטי היפרסוני מתקדם שכינתה אותו "קפיצת דורות גדולה". אמיר עלי חאג'יזאדה, מפקד חיל האוויר והחלל של משמרות המהפכה, אמר שלטיל יש מהירות גבוהה והוא יכול לתמרן מתחת ומעל האטמוספירה של כדור הארץ. לדבריו, "זה יכול לפרוץ את כל מערכות ההגנה נגד טילים" והוסיף כי הוא מאמין שיחלפו עשרות שנים עד שתפתח מערכת שמסוגלת ליירט אותה. הוא גם אמר שהוא יכול לכוון אפילו למערכות המתקדמות והמשמעותיות ביותר להגנה מפני טילים בעולם.

טקס החשיפה התקיים ב-6 ביוני 2023.

ב 1 באוקטובר 2024, במסגרת המתקפה האיראנית על ישראל, שוגר טיל זה נגד ישראל, על פי פרסום איראני. ישראל, מנגד, הכחישה כי הטילים ששוגרו במתקפה היו היפרסוניים.

בליל ה-21 בדצמבר 2024 שיגרו החות'ים בתימן טיל מסוג זה, שאותו הם מכנים פלסטין-2, לעבר ישראל. הטיל פגע בגינת משחקים בתל אביב וגרם לפציעה של מספר תושבים באורח קל. חיל האוויר שיגר לעבר הטיל מיירטים מסוג חץ, קלע דוד וכיפת ברזל, אך החטיאו. 

ב-18  ביוני 2025 טענו איראן במסגרת מבצע עם כלביא כי שיגרו טיל פתאח 1 לכיוון ישראל, עם זאת בישראל לא דווח על נפגעים ולא בפגיעה.
## גלריה

קובץ:Unveiling_ceremony_of_Fattah_hypersonic_missile_(30).jpg|טקסט=Fattah in unveiling ceremony on 6 June 2023|פתאח בטקס חשיפה ב-6 ביוני 2023
קובץ:Unveiling_ceremony_of_Fattah_hypersonic_missile_(10).jpg|טקסט=Brigadier General Amir Ali Hajizadeh in unveiling ceremony|אמיר עלי חאג'יזאדה בטקס חשיפת הטיל
קובץ:Unveiling_ceremony_of_Fattah_hypersonic_missile_(27).jpg|טקסט=Warhead|ראש חץ

## ראו גם
* פאתח 110

## קישורים חיצוניים

## הערות שוליים

קטגוריה:טילים בליסטיים איראניים
קטגוריה:טילי קרקע-קרקע
קטגוריה:כלי טיס שגא-קוליים
מריו פורטה

**מריו פורטה** (באיטלקית: **Mario Porta**; 18 באוגוסט 1925 – 25 באוקטובר 2018) היה אדמירל איטלקי אשר כיהן כראש מטה ההגנה (מקביל לרמטכ"ל) בין השנים 1988–1990.

## ביוגרפיה
פורטה נולד בפירנצה ב-18 באוגוסט 1925. ב-1943 הוא החל ללמוד באקדמיה הימית המלכותית, אולם לימודיו נקטעו בעקבות הכיבוש הגרמני של איטליה במלחמת העולם השנייה. לאחר המלחמה המשיך בלימודיו, וב-1947 החל לשרת בצי המלכותי. הוא שרת על סיפונן של ספינות שונות, ובספטמבר 1959 מונה למפקד שולת המוקשים "לאריס". במאי 1960 מונה לפקד על הקורבטה "איביס". ביולי אותה שנה הועבר לקורבטה "סיבילה". באוקטובר החל לשרת במפקדת הצי האיטלקי ומילא תפקידי מטה בכירים עד ספטמבר 1967, אז מונה למפקד ספינת טילים. במרץ 1969 הוא מונה למפקד הפריגטה "קרבניירי". בספטמבר 1971 הוא מונה לנספח הצי האיטלקי בוושינגטון די סי. בנובמבר 1975 הוא מונה למפקד סיירת המסוקים "ויטוריו ונטו". בשנים שלאחר מכן מילא תפקידים בכירים במטה הצי האיטלקי, וכן שימש כמפקד השייטת האיטלקית בים התיכון. ב-31 במרץ 1988 הוא מונה לראש מטה ההגנה (מקביל לרמטכ"ל) וכיהן בתפקיד עד 31 במרץ 1990.

## קישורים חיצוניים
* מריו פורטה באתר משרד ההגנה האיטלקי

קטגוריה:אדמירלים איטלקים
קטגוריה:אנשי צבא איטלקים במלחמת העולם השנייה
קטגוריה:ראש מטה ההגנה (איטליה)
קטגוריה:איטלקים שנולדו ב-1925
קטגוריה:איטלקים שנפטרו ב-2018
Best Friends (שיר של דה ויקנד)

"**Best Friends**" (בעברית: "**חברים הכי טובים**") הוא שיר של הזמר-יוצר הקנדי דה ויקנד. השיר שוחרר כרצועה התשיעית באלבום האולפן החמישי שלו, *[[Dawn FM]]*, הוא נכתב על ידי דה ויקנד ודה-הילה ומופק על ידי השניים עם הפקה נוספת תחת ואנאוטריקס פוינט נוור, מקס מרטין ואוסקר הולטר. השיר הגיע לשיא במקום ה-54 במצעד הסינגלים בבריטניה ובמקום ה-60 בבילבורד הוט 100. גרסת הרמיקס של השיר כוללת את סאמר ווקר.

## מיקומי שיא

## קישורים חיצוניים

## הערות שוליים

קטגוריה:שירי דה ויקנד
קטגוריה:שירים באנגלית
קטגוריה:שירים שנכתבו על ידי דה ויקנד
קטגוריה:שירים שהופקו על ידי דה ויקנד
קטגוריה:שירים שהופקו על ידי מקס מרטין
קטגוריה:שירים על חברות
קטגוריה:שירי סינת'-פופ
Venus (אלבום של זארה לארסון)

***Venus*** הוא אלבום האולפן הרביעי של הזמרת-יוצרת השוודית זארה לארסון. האלבום יצא לאור ב-9 בפברואר 2024 על ידי חברות התקליטים אפיק רקורדס ו-Sommer House.

על מנת לקדם את האלבום, לארסון ייצא לסיבוב הופעות הנקרא "Venus Tour", שמתוכנן להתחיל ב-16 בפברואר 2024 במנצ'סטר, בריטניה ויסתיים ב-26 ביולי באולו, פינלנד.

## רקע והכרזה
ב-30 בדצמבר 2022, הודיעה לארסון כי האלבום הקרוב שלה מוכן כבר כ-70% באותו זמן. לפרויקט, לארסון גייסה את כותבי השירים והמפיקים קייסי סמית', ריק נואלס ודנג'ה כדי לעזור לה "להדביק" את הצלילים שהיא חיפשה כל כך. נואלס סייעה במיוחד ביצירת "בסיס" לאלבומה החדש, שאפשרה לה "לעשות קצת מזה וקצת מזה". בראיון ל"חברת המצעדים הרשמית" באפריל 2023, היא אמרה למעריצים לצפות ל"אפ-טמפו, שירי ריקוד מהנים" וגם ל"איזון הרגשי". לארסון התייחסה לפרויקט כ"נסיעה מלאה ברכבת הרים של רגשות". במאי 2023 היא תיארה את התקליט כ"סופר כיף" וסיכמה אותו כ"אוסף של מוזיקה ממש טובה", החל מבלדות ועד לרצועות "ריקוד".

לארסון הכריזה על האלבום ב-26 באוקטובר 2023. *Venus * רואה את הזמרת "נוטלת בעלות גדולה יותר" על התפוקה שלה. הודעה לעיתונות תיארה את התקליט כ"אלבום פופ מתאים לאלה" שקובע את "האג'נדה שלה" של לארסון בין השאר על ידי "מבט לאחור על המקום ממנו היא החלה". הוא כולל את הסינגלים "Can't Tame Her", "End of Time" ו-"On My Love". יציאת האלבום אמורה להיות מלווה בסיבוב הופעות שיתקיים בבריטניה ובאירופה, סיבוב ההופעות "Venus Tour", יתקיים במהלך בחודש פברואר עד יולי 2024.

## סינגלים
"Can't Tame Her" יצא לאור ב-26 בינואר 2023 כסינגל המוביל של האלבום, לצד וידאו הקליפ שלו. השיר נכנס לחמשת הראשונים ועשרת הגדולים במצעדים בשוודיה ונורווגיה, בהתאמה, והגיע לשיא בעשירייה הראשונה מתוך ארבעת מצעדי השמעות של איירפליי. הסינגל השני של האלבום, "End of Time", יצא לאור ב-19 במאי 2023.

"On My Love" יצא לאור כסינגל השלישי מהאלבום ב-15 בספטמבר 2023. זהו שיתוף הפעולה השני שלה עם יחד דייוויד גואטה, השיר הגיע לשלושת הראשונים בשוודיה והפך גם ללהיט עשרים הגדולים הראשון של לארסון בבריטניה מאז צאת הסינגל "Ruin My Life" אשר הגיע לשיא של מקום תשיעי בשנת 2019. "You Love Who You Love" יצא לאור כסינגל הרביעי של האלבום ב-19 בינואר 2024.

## רשימת רצועות

## היסטוריית יציאות לאור

## קישורים חיצוניים

## הערות שוליים

קטגוריה:אלבומי זארה לארסון
קטגוריה:אלבומים באנגלית
קטגוריה:אלבומים שהופקו על ידי דנג'ה
קטגוריה:אלבומים שהופקו על ידי דייוויד גטה
קטגוריה:אלבומים שהופקו על ידי ריק נואלס
קטגוריה:אלבומי חברת אפיק רקורדס
דומניקו קורצ'יונה

**דומניקו קורצ'יונה** (באיטלקית: **Domenico Corcione**; 20 באפריל 1929 - 3 בינואר 2020) היה גנרל ופוליטיקאי איטלקי שכיהן כראש מטה ההגנה (מקביל לרמטכ"ל) בין השנים 1990–1993, וכשר ההגנה של איטליה בין 1995–1996.

## ביוגרפיה
קורצ'יונה נולד בטורינו ב-20 באפריל 1929. ב-1950 הוא החל ללמוד באקדמיה הצבאית במודנה. הוא סיים את לימודיו שנתיים לאחר מכן והחל לשרת בצבא איטליה בדרגת לוטננט משנה. בין השנים 1967-1968 הוא פיקד על גדוד ההנדסה "מנטובה". בין 1972-1974 הוא שימש כמפקד הגדוד ה-2 של מהנדסי הגשרים. בין 1977-1979 הוא שימש כמפקד הבריגדה המשוריינת "לגנו". בין 1983-1984 הוא שימש כמפקד דיוויזיית השריון "סנטוריו". בין 1985-1987 הוא שימש כמפקד המחוז הצבאי הצפון-מערבי. בין 1989–1990 הוא שימש כמפקד כוחות היבשה האיטלקיים. ב-31 במרץ 1990 הוא מונה לראש מטה ההגנה (מקביל לרמטכ"ל) וכיהן בתפקיד עד 31 בדצמבר 1993.

ב-17 בינואר 1995 מונה קורצ'יונה לשר ההגנה בממשלתו של למברט דיני. במאי 1996 התפרקה ממשלתו של דיני.

קורצ'יונה נפטר בעיר הולדתו טורינו ב-3 בינואר 2020.

## קישורים חיצוניים

* דומניקו קורצ'יונה באתר משרד ההגנה האיטלקי

קטגוריה:שרי ההגנה של איטליה
קטגוריה:גנרלים איטלקים
קטגוריה:ראש מטה ההגנה (איטליה)
קטגוריה:מפקדי צבאות סדירים בעת החדשה: אישים
קטגוריה:איטלקים שנולדו ב-1929
קטגוריה:איטלקים שנפטרו ב-2020
ארתור שוורץ

**ארתור שוורץ**, (בהונגרית: **Schwarz Artúr**; פשט, 8 ביולי 1855 – בודפשט, ארז'בטווארוש, 24 בדצמבר 1915) היה דוקטור לרפואה נוירולוג יהודי-הונגרי, פרופסור פרטי (לא חלק מהסגל) באוניברסיטה, אביו של אנדראש ברטלן שוורץ (1886–1953), עורך דין, פרופסור באוניברסיטה.

## קורות חייו
ארתור שוורץ נולד במשפחה יהודית כבנם של ארמין שוורץ (1826–1911) ושל יוליה לֶדֶרֶר (1829–1859). אביו היה נשיא "האגודה הראשונה לנישואי (שידוכי) עלמות". אחיו, הצעיר ממנו בשנה, גוסטב סאסי-שוורץ (1856–1920) היה עורך דין, פרופסור באוניברסיטה, אחיו הנוסף פליקס שוורץ, היה מנהל אתנאום הוצאה לאור, ואחיו למחצה מנישואיו השניים של אביו (אחרי מות אשתו הראשונה בגיל 30), אנדרה הוגו סאס (1871–1952), היהנ מנתח פה, יועץ בריאות ראשי .

ארתור למד בבית הספר התיכון המלכותי הממלכתי בפשט (1866–1874), שם סיים בהצטיינות. הוא השלים את השכלתו הגבוהה בפקולטה לרפואה של האוניברסיטה המלכותית ההונגרית של בודפשט (כיום שמה אוניברסיטת אטווש לוראנד). בשנים 1878–1880, פעל כמתמחה תחת ניהולו של פרידייש קוראני במרפאה פנימית מספר 2. לאחר מכן בין 1880 לבין 1883 היה מתמחה ורופא משנה בבית החולים הציבורי בווינה. הוא חזר לבודפשט ב-1884 ושנה לאחר מכן מונה לראש המחלקה הנוירולוגית במרפאת החוץ הציבורית (אמבולטוריום). בשנת 1889, קיבל הסמכה פרטית כמרצה בכיר (לא חלק מהסגל) בתחום הנוירולוגיה והרפואה הכללית. בין השנים 1892–1899 היה חבר במערכת העורכים ב"הארכיון הרפואי ההונגרי". לאחר 1895, עבד כרופא הראשי ומנהל של המחלקה הנוירולוגית של הפוליקליניקה הכללית מספר 4. בשנת 1895 מינה אותו שר התרבות לחבר המועצה לחינוך ציבורי. הוא מונה גם לחבר במועצה הלאומית לבריאות הציבור. ב-24 בדצמבר 1915 קפץ מחלון דירתו בקומה השנייה. הוא נלקח לבית ההבראה הרצל עם פציעות קשות, שם מת באותו היום.

הוא הובא בבית למנוחות בבית הקברות היהודי ברחוב קוזמה. בהלוויה נשא קורנל ליכטנברג נאום פרידה בשם הפוליקליניקה, והפרופסור באוניברסיטה מיקשה שכטר בשם הקולגות.

## משפחתו
אשתו הייתה גיזלה רייניץ (1864–1954) , בתם של הרופא יוז'ף רייניץ ושל פאולינה פראגר, עמה התחתן ב-1885. בבודפשט ב-10 במאי.

ילדיהם:
* מגדולנה שוורץ (1888–1987). בעלה קארוי אלר (1887–1945)היה מרצה באוניברסיטה.
* אמי שוורץ (1895–1980) הייתה מורה בתיכון. בעלה, בלה פרידייש (1884–1936), היה המזכיר הכללי של הבורסה לסחורות ולניירות ערך של בודפשט.

## עבודותיו
* מהלך מרווחי הסימפונות בריאות (שבועון רפואי, 1881, 41)
* על השפעת המוח על תפקוד הכיפוף האחורי של חוט השדרה . (שבועון רפואי, 1886, 46–47)
* מקרה קטלני של כוריאה חיקוי . (רפואה, 1887, 26.)
* קסויסטיקה נוירולוגית . (שבועון רפואי, 1888, 13–15, 17)
* המצב הנוכחי של הנוירולוגיה. (רפואה, 1889, 7–10)
* התקדמות בנוירולוגיה. (רפואה, 1890, 1)
* התקדמות בנוירולוגיה. (רפואה, 1891, 4)
* התקדמות בנוירולוגיה. (רפואה, 1892, 5)
* התקדמות בנוירולוגיה. (רפואה, 1893, 14)
* על תשישות העצבית החריפה. (רפואה, 1894, 1–2)

## לקריאה נוספת
* אנדראש גרגיי: לקסיקון של רופאים יהודים הונגרים מפורסמים ומצטיינים. בודפשט, הוצאת מכבי, 2001
* 
* לקסיקון יהודי הונגרי. 1929. עורך פטר אויווארי. גישה מקוונת
* יוז'ף סיניאי:חייהם ויצירותיהם של רופאים הונגרים
## הערות שוליים

קטגוריה:רופאים יהודים הונגרים
קטגוריה:נוירולוגים יהודים הונגרים
קטגוריה:מתאבדים: מדענים
קטגוריה:בוגרי אוניברסיטת אטווש לוראנד בודפשט
קטגוריה:בודפשט: אישים
קטגוריה:יהדות בודפשט
קטגוריה:אישים הקבורים בבית הקברות היהודי ברחוב קוזמה בבודפשט
קטגוריה:הונגרים שנולדו ב-1855
קטגוריה:הונגרים שנפטרו ב-1915
דני מלכין

**דני מלכין** (נולד ב-24 במאי 1970) הוא כדורגלן עבר ישראלי ששיחק בעמדת המגן הימני.

## קריירה
מלכין התחיל את הקריירה שלו בקבוצת הילדים של מכבי חיפה. בקיץ  הושאל לבית"ר נהריה מליגה ב' לשנה אחת. ב-12 באוקטובר 1990 ערך את הופעת הבכורה שלו במכבי חיפה בניצחון 1-3 נגד צפרירים חולון. בעונה זו הפך לשחקן הרכב בקבוצה לאחר עזיבתו של ציון מרילי. במרץ  נפצע בברכו ונעדר לתקופה של חצי שנה במהלכה איבד את מקומו בהרכב.

בקיץ  חתם בהפועל חיפה. ב-28 באוגוסט 1993 ערך את הופעת הבכורה שלו בקבוצה בהפסד 3-1 להפועל באר שבע ואף הבקיע את שער הבכורה שלו בליגה במשחק זה. ב-22 בינואר 1994 הורחק בהפסד 3-1 לבית"ר ירושלים.

בקיץ  חתם בהפועל בית שאן לשנה אחת ואחרי עבר למכבי כפר כנא.

דני נשוי לגלית להם בן ובת והם גרים במושב תל עדשים.

## תארים
; מכבי חיפה
*אליפות ישראל: 1990/1991
*גביע המדינה: 1990/1991

## קישורים חיצוניים

*פרופיל, באתר מכבי חיפה

## הערות שוליים

קטגוריה:כדורגלנים ישראלים
קטגוריה:מגני כדורגל ישראלים
קטגוריה:חיפה: כדורגלנים
קטגוריה:כדורגלני מכבי חיפה
קטגוריה:כדורגלני הפועל חיפה
קטגוריה:כדורגלני הפועל בית שאן
קטגוריה:כדורגלני מכבי כפר כנא
קטגוריה:תל עדשים: אישים
קטגוריה:ישראלים שנולדו ב-1970